కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Matthew Hayden: ఏంటీ.. రాయుడి సామర్థ్యాన్ని ప్రశ్నిస్తున్నారా..?
2018 ఐపీఎల్‌లో చెన్నై సూపర్ కింగ్స్ తరఫున అత్యుత్తమంగా రాణించిన అంబటి రాయుడు.. టాప్ స్కోరర్లలో ఒకడిగా నిలిచాడు. దీంతో.. సుదీర్ఘ విరామం తర్వాత గత ఏడాది మళ్లీ టీమిండియా నుంచి పిలుపొచ్చింది.
Samayam Telugu | Updated:
Mar 15, 2019, 09:53AM IST
Matthew Hayden: ఏంటీ.. రాయుడి సామర్థ్యాన్ని ప్రశ్నిస్తున్నారా..?
హైలైట్స్
ఆస్ట్రేలియాపై వరుసగా మూడు వన్డేల్లో విఫలమైన అంబటి రాయుడు
చివరి రెండు వన్డేల్లో రాయుడి (నెం.4) స్థానంలో ఆడిన కోహ్లి, పంత్
ప్రపంచకప్‌ జట్టు ఒక స్థానంపై చర్చ జరగాలని కోహ్లీ వెల్లడి
నెం.4లో కేఎల్ రాహుల్, విజయ్ శంకర్‌ని ఆడించాలనే ఆలోచనలో ఉన్నట్లు వార్తలు
ఆస్ట్రేలియాతో బుధవారం ముగిసిన వన్డే సిరీస్‌లో విఫలమైన భారత మిడిలార్డర్ బ్యాట్స్‌మెన్ అంబటి రాయుడికి ఆసీస్ మాజీ ఓపెనర్ మాథ్యూ హెడెన్ మద్దతుగా నిలిచాడు. తొలి మూడు వన్డేల్లో నెం.4 స్థానంలో ఆడిన అంబటి రాయుడు 13, 18, 2 పరుగులతో పేలవంగా వికెట్ చేజార్చుకున్నాడు. దీంతో.. ఆఖరి రెండు వన్డేల్లో అతనిపై వేటు పడగా.. నాలుగో వన్డేలో రాయుడు ప్లేస్‌లో ఆడిన కోహ్లీ 7 పరుగులు, ఐదో వన్డేలో ఆడిన రిషబ్ పంత్ 16 పరుగులు చేసి ఔటయ్యాడు. దీంతో.. మే 30 నుంచి ఇంగ్లాండ్ వేదికగా మొదలుకానున్న ప్రపంచకప్‌లో విజయ్ శంకర్‌ లేదా కేఎల్ రాహుల్‌ను ఆ స్థానంలో ఆడించాలనే ఆలోచనలో భారత్ ఉన్నట్లు వార్తలు వస్తున్నాయి. కెప్టెన్ విరాట్ కోహ్లీ కూడా ప్రపంచకప్‌ జట్టు కోసం ఒక స్థానంపై చర్చ జరగాాలని పరోక్షంగా వెల్లడించాడు.
భారత్ తరఫున నెం.4 స్థానంలో ఇప్పటి వరకూ 14 ఇన్నింగ్స్‌లు ఆడిన అంబటి రాయుడు ఒక సెంచరీ, రెండు అర్ధశతకాలు సాధించాడు. అయినప్పటికీ ప్రపంచకప్‌లో అంబటి రాయుడ్ని పక్కన పెట్టాలనే వార్తలు రావడంపై తాజాగా మాథ్యూ హెడెన్ స్పందించాడు. ‘నెం.4 స్థానంలో అంబటి రాయుడి బ్యాటింగ్‌ సామర్థ్యంపై అందరూ ప్రశ్నించడాన్ని నేను నమ్మలేకపోతున్నా. గత కొంతకాలంగా అతను చక్కగా రాణిస్తున్నాడు. కానీ.. ఎందుకు ఇలా అతని బ్యాటింగ్‌ను ప్రశ్నిస్తున్నారో..? నాకు అర్థం కావడం లేదు. బహుశా.. ప్రపంచకప్‌కి ముందు మాట్లాడుకోవడానికి ఓ అంశం కావాలనుకుంటున్నారేమో..? నెం.4 స్థానానికి రాయుడి తరహాలో కేఎల్ రాహుల్ అర్హుడు కాదు. కానీ.. మూడో ఓపెనర్‌గా ప్రపంచకప్‌లో అతను ఆడే అవకాశం ఉంది’ అని మాథ్యూహెడెన్ వెల్లడించాడు.
ఐపీఎల్ 2019 షురూ.. 11 సీజన్ల విజేతల లిస్ట్
2018 ఐపీఎల్‌లో చెన్నై సూపర్ కింగ్స్ తరఫున అత్యుత్తమంగా రాణించిన అంబటి రాయుడు.. టాప్ స్కోరర్లలో ఒకడిగా నిలిచాడు. దీంతో.. సుదీర్ఘ విరామం తర్వాత గత ఏడాది మళ్లీ టీమిండియా నుంచి పిలుపొచ్చింది. తాజాగా మార్చి 23 నుంచి ఐపీఎల్ 2019 సీజన్ మొదలుకానుండగా.. మరోసారి చెలరేగి ఈ తెలుగు బ్యాట్స్‌మెన్ ప్రపంచకప్‌ జట్టులో చోటు దక్కించుకుంటాడేమో..? చూడాలి..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.